# Monrose

### от Уикипедия, свободната енциклопедия

Monrose
Monrose От ляво надясно: Манди Капристо, Бахар Кизил, Сена Гуемур (2006).
Информация
От | Германия
Стил | Поп R&B
Години на активност | 2006–настояще
Музикален издател | Starwatch/Warner
Уебсайт | Официален Уебсайт
Актуален състав
Манди Капристо Сена Гуемур Бахар Кизил

Монроуз (на английски: Monrose) са женско поп трио от Германия. Групата се сформира през есента на 2006 година като победители от германския вариант на интернационалното телевизионно шоу за таланти Попстарс (Popstrars) и оттогава жънат голям успех в Централна Европа с техния дебютен албум Temptation (2006) и номер едно сигнлите си „Shame“ и „Hot Summer“.

## [редактиране] Членовете на групата

Манди Грейс Капристо е родена на 21 март 1990 в Манхайм. Тя е с германско-италиански произход, като е израстнала в града Бюрщад. Още на девет годишна възраст започва да взима уроци по танци. През 2001, на 11 години, печели конкурсът Kiddy Contest - състезание за подрастващи на австийското радио (ORF) - с песента Ich wünsche mir einen Bankomat, кавърверсия на хита на No Angels Daylight In Your Eyes. Читателите на немското изнание на мъжкото списание FHM класират през 2007 още непълнолетната Манди на 10 място в класацията "100те най-секси жени на света" („100 sexiest women in the world“).

Сена Гуемур е родена на 28 декември 1979 във Франкфурт на Майн. Семейството й произхожда от Мароко. В музикално отношение и повлиява нейният брат Закари, който е известен в неговия роден град Франкфурт като хип хоп певец в групата Gammour. Преди участието си в Попстарс Сена Гуемур има не еднократни изяви с групата.

Бахар Кизил е родена на 5 октомври 1988 във Фрайбург в Брaйсгау. Родена е в семейство, преселило се от Анталия, Турция. На 12 години започва уроци по класически балет. Първите си изяви на сцената прави в родния си град, където пее с четири ралични групи. Кизил в момента е ученичка в гимназия във Фрайбург.

## [редактиране] История

### [редактиране] Формиране

След като успехите на Попстарс-групите от втория, третия и четвъртия сезон на предаването (Bro'Sis, Overground/Preluders, Nu Pagadi) продължават за кратко, продуцентите на предаването избират мотото Neue Engel braucht das Land! (Страната се нуждае от нови ангели), насочено към първия сезон на предаването, от чийто кастинг през есента на 2000 година се формират No Angels - най-успешната немска група досега, създадена по този начин. Сезонът започва на 10 август 2006, като за разлика от предишните сезони, тук се търсят само млади момичета за новата група. Кастингите се провеждат в пет германски града - Франкфурт, Щутгарт, Хановер, Мюнхен и Дортмунд - на които, според организаторите, се явяват 5 189 кандидатки. Журито, в лицето на Детлеф Зоост (хореограф и танцьор), Нина Хаген (певица) и Дитер Фалк (музикален продуцент), отсява 20 от тях, които заминават за Ишгл, Тирол за да се обучават на пеене, танц и фитнес. В крайна сметка 11 от тях се връщат обратно в Пулах, Мюнхен, за да започнат работа върху сценичното си поведение и изпълнения. Журито продължава да елиминира от надпреварата по едно или две момичета всяка седмица, докато накрая остават шест момичета, които на 23 ноември 2006 се явяват на живо на финално шоу , на което се избират и членките на новата музикана група: Манди Капристо, Сена Гуемур и Бахар Кизил побеждават Ариета Зута, Катаржина Зинкевич и Ромина Райнхард.

Осем дни след финалът на предаването, на 1 декември 2006, на пазара се появява дебютният сингъл Shame, който е продуциран в съвместна работа с лейбъла Starwatch Music. Седем дни след сингъла излиза и дебютният албум Temptation. Първата телевиционна изява на групата след финала е на 29 ноември 2006 в предаването на телевизия ProSieben (Про Зийбен) Stars auf Eis (Звезди на леда). Първата си голяма изява правят на 1 декември 2006 на музикалното шоу The Dome. На 8 март 2007 групата се явява на германския финал за песен на Евровизия 2007 в Хамбург със сингъла Even Heaven Cries, но победител става суинг изпълнителят Роджер Сичеро.

На 29 юни 2007 е издаден и актуалният в момента сингъл Hot Summer. Песента е представена в края на месец май на финалното шоу на предаването Germany's Next Topmodel (Следващият топмодел на Германия).[1] Сингълът става номер 1 в немските класации. Така Монроуз стават единствената Попстарс-група след No Angels, която освен дебютната си песен стига до номер едно и с друг сингъл. Освен това са първата група от тази поредица, на която всички издания намират място в немските Download класации.

## [редактиране] Продажби

Още преди първият сингъл Shame да се появи в класациите, Монроуз поставят рекорд по продажбите - песента става най-сваляната в историята на легалните музикални даунлоуди в Германия за пъврата седмица след издаването си. В първата си седмица, според Media Control, продажбите на Shame представляват една четвърт от всички продажби на сингли от германското топ 100.[2] На 9 декември 2006 сингълът става златен в Германия, а албумът получава същтият серификат два дни по-късно. На 14 декември, шест дни след издаването, продажбите на албума надхвърлят 200 000, което съответства на сертификат за платинен албум.[3]

## [редактиране] Дискография

### [редактиране] Албуми

Обложка на дебютния албум на Monrose - Temptation (2006)

Информация за албума
Temptation

- Издаден: 8 декември, 2006
- Позиции в класациите: #1 Германия, #1 Австрия, #1 Швейцария
- Продажби: 400,000 [4]
- IFPI Сертификати:
  - Германия: 1,5x Платинен [5]
  - Австрия: Платинен [6]
  - Швейцария: Платинен [7]

### [редактиране] Сингли

Година | Заглавие | Позиция в класациите | От албум | Издаден
--- | --- | --- | --- | ---
GER | AUT | SWI | Европейска класация | Световна класация
2006 | "Shame" | 1 | 1 | 1 | 5 | 36 | Temptation | 1 декември 2006
2007 | "Even Heaven Cries" | 6 | 17 | 19 | 16 | 116 | 2 март 2007
"Hot Summer" | 1 | 1 | 1 | 10 | 12 | - | 29 юни 2007

### [редактиране] DVD

Година | Заглавие | Позиция в класациите
--- | --- | ---
GER | AUT | SWI
2006 | Popstars – The Making of Monrose | 36 [8] | 1 | 47

## [редактиране] Източници

| Тази страница, частично или изцяло, представлява превод на страницата Monrose от сайта http://de.wikipedia.org. Оригиналната страница, както и този превод, са защитени от Лиценза за свободна документация на ГНУ. Прегледайте историята на редакциите на оригиналната страница, за да видите списъка на съавторите.

| Тази страница частично или изцяло, представлява превод на страницата „Monrose“ в Уикипедия на английски. Оригиналната статия, както и този превод, са защитени от Лиценза за свободна документация на ГНУ. Прегледайте историята на редакциите на оригиналната статия, за да видите списъка на съавторите.

1. ↑ monrose.de: „Veröffentlichung der neuen Single "HOT SUMMER" am 29. Juni 2007“
2. ↑ Media Control: Monrose mit Verkaufsrekord, 8. Dezember 2006
3. ↑ ifpi.de: Auszeichnungen für Monrose
4. ↑ „"Singen und tanzen"“. N-TV.de. Посетен на 2007-06-15
5. ↑ „German Certification“. Ifpi.de. Посетен на 2006-02-14
6. ↑ „Austrian Certification“. Ifpi.at. Посетен на 2006-02-14
7. ↑ „Swiss Certification“. HitParade.ch. Посетен на 2006-02-14
8. ↑ mediabiz.de: The Making of Monrose

## [редактиране] Външни препратки

- Официален сайт на Monrose

Взето от „http://bg.wikipedia.org../../../m/o/n/Monrose.html“.

Категория: Германски музикални групи

##### Views

- Статия
- Беседа
- Текуща версия

##### Търсене

##### На други езици

- Alemannisch
- Deutsch
- English
- Español
- Français
- Italiano
- Polski